
 
 డాక్టర్ సుధీర్ రౌండ్స్ కి వచ్చాడు- పులి అడవిలో పచార్లు చెయ్యడానికి వెళ్ళినట్లు.
 
 అతని కాళ్ళకి మెత్తటి కిడ్ లెదర్ బూట్లు ఉన్నాయి. వాటికి మెత్తటి క్రేప్ సోల్స్ వున్నాయి. శశి వాళ్ళ ఫ్రెండొకామె న్యూయార్కు నుంచి వస్తూ అవి తెచ్చింది. ఆ బూట్లు వేసుకుంటే అతను వేట కెళుతున్న పిల్లిలా నిశ్శబ్దంగా నడవగలడు.
 
 ఒక్కొక్క పేషెంటునీ చూస్తూ నడుస్తున్నాడు.
 
 ఆ గదిలో ఒక్కతే పడుకుని, నీరసంగా ఉన్న మొహంతో నిద్రపోతున్న శారద బెడ్ పక్కన ఆగాడు.
 
 ఆ పక్కనే ఉన్న ఉయ్యాల్లో చిన్న పసిపాప.
 
 వూలు బంతిలా, దూది పింజెలా, పౌడరు పువ్వులా పడుకుని ఉన్న పసిపాప!
 
 తన కొడుకా? అయి వుండాలి! అవును, మరి! ఇన్నాళ్ళూ పిల్లల్లేని శారదకి పిల్లాడు పుట్టాడంటే.....పైగా అచ్చం తన పోలికే!
 
 అతని మనసంతా చిరాగ్గా అయిపోయింది.
 
 ఆరోజున సరదా కొద్దీ శారదని ఏదో చేసేశాడు తను. అంత మాత్రానికే ఒక్కసారికే ఈవిడ ప్రెగ్నెంట్ అయిపోవాలా? ఆ రోజు తరవాత ఇక తన కంటికి కనబడకుండా బెదిరి దూరంగా పారిపోతుందనుకున్నాడు.
 
 చౌకరకం కాగితం మీద పిచ్చిగీత ఒకటి పెన్సిల్ తో గీశాడు తను. కాలమనే రబ్బర్ తో అదే క్షణంలో ఆ పిచ్చి గీతను చెరిపెయ్యవచ్చుననుకున్నాడు. 
 
 కానీ ఇండియన్ ఇంకుతో గీసిన గీతలాగా ఈ గీత చెరిగిపోదేం?
 
 శశివదన కేంద్రంగా గీసిన వృత్తంలా ఇక్కడిక్కడే ఎందుకు తిరుగుతోంది? విషాద గాధకి ఇతివృత్తంలా ఎందుకలా దిగులుగా వుంటుంది? వెగటుగా వుంది అతని మనసు.
 
 కాలుస్తున్న సిగరెట్ ఆర్పేసి, కొత్త సిగరెట్ అంటించాడు.
 
 జేబులో పెట్టుకున్న చేతులు బయటికి తీశాడు - పులి పంజా చాచినట్లు.
 
 ఎదురుగా తల్లీ, బిడ్డా!
 
 మాయలకు గురై, అలిసిపోయిన దానిలా నిద్ర పోతూంది తల్లి.
 
 ఇంకా మాయ పూర్తిగా తొలగని పాప అమాయకంగా నిద్రిస్తుంది.
 
 చేతులు పాప వైపు చాచాడు.
 
 "బే! బ! బ!" అని వినబడింది.
 
 ఉలిక్కిపడి చేతులు వెనక్కి తీసుకుని చూశాడు.
 
 దుర్గ!
 
 మూగగా మాట్లాడుతూంది.
 
 "ఇక్కడి కెందుకొచ్చావ్?" అన్నాడతను కర్కశంగా.
 
 "మే! మామా! మే!" అంది దుర్గ, బెదిరిపోయిన మేకపిల్లలా, శారదని చూపిస్తూ.  ఆమెవైపు తీక్షణంగా చూశాడు సుధీర్. తలుపు దగ్గర నిలబడి ఉంది దుర్గ. తనని డిస్టర్బ్ చేసినందుకు అతనికి ఒళ్ళు మండిపోయింది. అప్రయత్నంగా తలుపు వైపు అడుగు లేశాడు.
 
                             * * *
 
 డైనింగ్ టేబిల్ మీద తల ఆనించి కూర్చుని ఉంది శశి.
 
 ఇంక ఈ నాటకం ఆడలేదు తను! భరించలేనంత అసహ్యంగా, వికారంగా ఉంది తనకి! సుధీర్ చేసిన తప్పుని క్షమించి వూరుకోవడానికి తను సతీ సక్కుబాయి కాదు.
 
 అందరి తప్పులూ భరించి, క్షమించగలననే గర్వం తనకుండేది ఇదివరకు!
 
 అది తప్పేమో!
 
 నిజంగానే తను భరించలేకపోతోంది.
 
 తనది చాలా ఉదాత్తమైన హృదయమని తనని తాను నమ్మించుకోవడానికే శారదని నర్సింగ్ హోమ్ లో చేర్చుకుని డెలివరీ చేసిందా? డెలివరీ చేసేసి చేతులు డెట్టాల్ తో కడిగేసుకుంది గానీ, ఆ డెలివరీకి కారణభూతమైన తప్పుని తన మనసులోంచి కడిగేసుకోలేక పోతోంది.
 
 ఎవరికీ కలలో కూడా రాకూడని ఈ దుర్భర స్థితి ఏమిటి?
 
 దిగులుగా అయిపోయింది శశి మనసు. తను చిక్కుకున్న పరిస్థితి చూస్తే వాంతి వచ్చేటట్లు ఉంది.
 
 నిజంగానే!
 
 చటుక్కున లేచి సింక్ దగ్గరికి పరిగెత్తింది శశి. ఒంగి వామిట్ చేసేసుకుంది.
 
 రెండు చేతులు వెనకనుంచి వచ్చి ఆమెను పట్టుకున్నాయి.
 
 నీరసంగా తలెత్తి నుదుటిమీద నుంచి చూసింది శశి.
 
 సుధీర్!
 
 తనని పాతాళంలోకి తోసేసి, అంచుమీద నిలబడి తొంగిచూస్తున్నట్లు చూస్తున్నాడు.

 
 dactor sudhir rounds ki vachaadu- puli adavilo pachaarlu cheyyadaaniki vellinatlu.
 
 athani kaallaki mettati kid ledar bootlu unnaayi. vaatiki mettati crape sols vunnayi. sashi vaalla frendocame neuyaarku nunchi vastuu avi tecchindi. aa bootlu vesukunte atanu veta kelutunna pillila nissabdamgaa nadavagaladu.
 
 okkokka paeshentunii chustuu nadustunnadu.
 
 aa gadilo okkate padukuni, neerasamgaa unna mohamto nidrapotunna saarada bed pakkana aagaadu.
 
 aa pakkane unna uyyaallo chinna pasipapa.
 
 voolu bantila, dhoodhi pinjela, poudaru puvvula padukuni unna pasipapa!
 
 tana koduka? ayi vundaali! avunu, mari! innaalluu pillalleni saaradaki pilladu puttadante.....paiga acham tana polike!
 
 athani manasanta chiragga ayipoyindi.
 
 aarojuna sarada koddi saaradani edho chesesadu tanu. anta maatraanike okkasaarike eevida pregnent aipovala? aa roju taravaata ika tana kantiki kanabadakunda bediri dooramgaa paaripotundanukunnaada.
 
 choukarakam kaagitam meeda picchigeeta okati pensill thoo geesaadu tanu. kaalamane rabbar thoo adhe kshanamlo aa picchi geetanu cheripeyyavachhunanuku. 
 
 cony indian inkutho geesina geetalaagaa ee geetha cherigipodem?
 
 sasivadana kendramgaa geesina vruttamlaa ikkadikkade enduku tirugutondi? vishaada gaadhaki itivruttamlaa endukala digulugaa vuntundi? vegatugaa vundi athani manasu.
 
 kaalustunna sigaret arpesi, kotta sigaret antinchaadu.
 
 jebulo pettukunna chetulu bayatiki teesaadu - puli panja chaachinatlu.
 
 edurugaa talli, bidda!
 
 maayalaku gurai, alisipoyina danila nidra pothoondi talli.
 
 inka maaya puurtigaa tolagani paapa amaayakamgaa nidristundi.
 
 chetulu paapa vaipu chaachaadu.
 
 "bee! ba! ba!" ani vinabadindi.
 
 ulikkipadi chetulu venakki teesukuni chushadu.
 
 durga!
 
 moogagaa maatlaadutuundi.
 
 "ikkadi kendukochav?" annaadatanu karkasamgaa.
 
 "mee! mama! mee!" andi durga, bediripoyina mekapillala, saaradani chuupistuu.  aamevaipu teekshanamgaa chushadu sudhir. talupu daggara nilabadi undi durga. tanani disterb chesinanduku ataniki ollu mandipoyindi. aprayatnamgaa talupu vaipu adugu leshaadu.
 
                             * * *
 
 dining tabil meeda tala aaninchi kuurchuni undi sashi.
 
 inka ee naatakam aadaledu tanu! bharinchalenanta asahyamgaa, vikaaramgaa undi tanaki! sudhir chesina tappuni kshaminchi voorukovadaaniki tanu sathee sakkubai kaadu.
 
 andari tappuluu bharinchi, kshaminchagalanane garvam tanakundedi idivaraku!
 
 adhi tappemo!
 
 nijamgaane tanu bharinchalekapotondi.
 
 tanadi chala udaattamaina hrudayamani tanani taanu namminchukovadaanike saaradani narsing hom loo cherchukuni delivery chesinda? delivery chesesi chetulu dettal thoo kadigesukundi gaanee, aa delivareeki kaaranabhootamaina tappuni tana manasulonchi kadigesukoleka potondi.
 
 evariki kalalo kuudaa rakudani ee durbhara sthiti emiti?
 
 digulugaa ayipoyindi sashi manasu. tanu chikkukunna paristhiti chuste vaanti vachetatlu undi.
 
 nijamgaane!
 
 chatukkuna lechi sink daggariki parigettindi sashi. ongi vamit chesesukundi.
 
 rendu chetulu venakanunchi vachi aamenu pattukunnaayi.
 
 neerasamgaa taletti nudutimeeda nunchi chusindi sashi.
 
 sudhir!
 
 tanani paataalamloki tosesi, anchumeeda nilabadi tongichustunnatlu chustunnadu.